ভারতীয় আইনজীবীরা আদালতে জানান, মাল্যকে রাখা হবে আর্থার রোডের জেল ব্যারাকে। সেখানে আছে পরিষ্কার বিছানা, শৌচালয় ও খোলা রোদ। সেই ছবিও তাঁরা ব্রিটিশ আদালতে জমা দেন। কিন্তু তাতে খুশি হননি লন্ডনের বিচারক। তিনি খোলা জানালা দিয়ে রোদ ঢুকছে সেইরকম ছবি চেয়ে পাঠিয়েছেন। তার জন্য দিনের বেলায় ভিডিও রেকর্ড করার নির্দেশও ভারতের আইনজীবীদের দেওয়া হয়েছে। ব্রিটিশ বিচারকের এই দাবি মেনে নিয়েছেন ভারতের আইনজীবীরা। ১২ সেপ্টেম্বর প্রয়োজনীয় ভিডিও জমা দেওয়া হবে বলে আদালতে জানিয়েছেন তাঁরা।